1. ΑΝΑΓΚ. ΝΟΜΟΣ 1490 της 30 Νοεμ./5 Δεκ. 1938 Περί ελέγχου εξαγωγικού εμπορίου Δέον να θεωρηθή καταργηθείς δια του άρθρ. 18 του Ν.Δ. 3999/1959 (κατωτ. αριθ. 7) πλην των κατωτέρω παρ. 2 και 3 του άρθρ. 13 και του άρθρ. 15, ων δεν υπάρχουν αντίστοιχοι διατάξεις. Άρθρ.13.-……..                 Γνωμοδοτήσεις και χημικαί εξετάσεις εκτελούμεναι παρά του Γενικού Χημείου του Κράτους ως και πάσα ετέρα υπηρεσία παρεχομένη νυν υπό κρατικών οργάνων έναντι σχετικής αμοιβής ή επί καταβολή ωρισμένων δικαιωμάτων παρέχεται εφ’ εξής άνευ οιασδήποτε αμοιβής εφ’όσον ζητηθή υπό των τοπικών ή του Ανωτάτου Πειθαρχικού Συμβουλίου Εξαγωγικού Εμπορίου προς εκτέλεσιν του σκοπού των. Επίσης γνωμοδοτήσεις και χημικαί εξετάσεις εκτελούμεναι παρά του Γενικού Χημείου του Κράτους κατόπιν αιτήσεως των δια της υπ’αριθ. 93870 της 21 Δεκ. 1933 υπουργικής αποφάσεως δημοσιευθείσης εις το υπ’ αριθ. 87 (τεύχ. Β΄) της 27 Ιουν. 1934 φύλλον της Εφημερίδος της Κυβερνήσεως συσταθεισών «Επιτροπών Ελέγχου Τιμολογίων», εις ουδεμίαν υπόκεινται αποζημίωσιν. Άρθρ.15.-Δια Β. Διαταγμάτων εκδιδομένων προτάσει των επί των Οικονομικών και της Εθνικής Οικονομίας υπουργών, δύνανται να θεσπισθούν ειδικαί διατάξεις αφορώσαι την έκδοσιν των πιστοποιητικών προελεύσεως των εξαγομένων ελληνικών εμπορευμάτων, τας αρμοδίας δια την έκδοσίν των αρχάς, τον τύπον των πιστοποιητικών, τα απαιτούμενα δια την έκδοσίν των στοιχεία και παν άλλο ζήτημα σχετικόν προς την τοιαύτην έκδοσιν πιστοποιητικών προελεύσεως. 